标题：521年
纪年
辛丑年（牛年）；
北魏正光二年；
南朝梁普通二年；
高昌义熙十二年
大事
北魏正光二年（521年），孝明帝的妹妹永泰公主对其母胡太后荒淫残虐、把持朝政、专断独行极为不满，便毅然舍弃荣华富贵的公主尊位，来到明练寺削发为尼，潜心修佛，由于她乐善好施，经常将朝廷供给给她的钱粮赈济给周围的苦难百姓，因此，深受广大僧俗百姓的崇敬和爱戴。 
永泰公主的父亲宣武帝元恪，兄长孝明帝元羽在嵩山都建有行宫，永泰公主随父兄到嵩山游玩，被嵩山幽美的环境和宁静的寺院生活所吸引，多次要求到嵩山出家。 
永泰寺景色（二）(18张)
为满足妹妹的要求，孝明帝特给令妹赦建尼寺一座，让永泰公主持佛传法，因寺建在南朝梁武帝的女儿。禅宗初祖达摩的四大弟子之一的明练公主塔旁，矿名明练寺。其生活费用由朝廷供给，永泰公主给常把钱粮赈济周围百姓。因此在嵩山地区广大僧尼对永泰公主十分崇敬和
永泰寺
史料记载
哲宗宪元继道显德定功钦文睿武齐圣昭孝皇帝元符三年（辽寿昌六年） 　春，正月，辛未，帝有疾，不视朝。 　癸酉，辽南院大王耶律鄂嘉卒。 　丁丑，奉安太宗御容于景灵宫大定殿。 　戊寅，大赦天下，蠲民租。 　己卯，帝崩于福宁殿。 　皇太后向氏哭谓宰臣曰：“国家不幸，大行皇帝无嗣，事须早定。”章惇厉声曰：“当立母弟简王似。”太后曰：“老身无子，诸王皆神宗庶子。”惇复曰：“以长则申王当立。”太后曰：“申王病，不可立；先帝尝言，端王有福寿，且仁孝，有立。”惇又言：“端王轻佻，不可以君天下。”言未毕，曾布叱之曰：“章惇听太后处分！”乃召端王佶入即皇帝位。群臣请皇太后权同处分军国事，后以长君辞；帝泣拜移时，乃许之。 　庚辰，赦天下常赦所不原者，百官进秩一等，赏诸军。遣宋渊告哀于辽。 　辛巳，尊皇后刘氏为元符皇后。 　癸未，追赠母贵仪陈氏为皇太妃。 　甲申，命章惇为山陵使。 　丁亥，辽主如春水。 　戊子，以章惇为特进，封申国公。 　己丑，罢增八厢逻卒。 　以权工部侍郎张商英为中书舍人。 　辛卯，辽招讨使额特勒执玛古苏以献。自准布诸部不靖，玛古苏尤为边患，至是始就擒。加额特勒太保。 　丙申，辽主下诏问民疾苦。 　二月，己亥，始听政。尊先帝妃朱氏为圣瑞皇太妃。 　丁未，立顺国夫人王氏为皇后；后，开封人，德州刺史藻之女也。 　辽以乌库部节度使慎嘉努为南院大王。 　己酉，辽磔玛古苏于市。 　庚戌，向宗回、宗良迁节度使。太后弟侄未任者，俱授以官。 　癸丑，初御紫辰殿。 　辽出绢赐五京贫民。 　戊午，以新除吏部尚书韩忠彦为门下侍郎。忠彦入对，陈四事，曰广仁恩，开言路，去疑似，戒用兵，太后纳之。自是忠直敢言知名之士，稍见收用，时号小元佑。 　庚申，给事中刘拯言：“韩忠彦乃驸马都尉嘉彦之兄，元佑中尝除尚书右丞，以人言遂移枢府。今乃除门下侍郎，使它日援以为例，恐政府将为敦爱外戚之地矣！”帝不从。 　以知亳州黄履为尚书右丞。 　辛酉，名懿德宅潜邸曰龙德宫。 　壬戌，诏陕西转运副使马城等提举开修解盐池。 　甲子，毁承极殿。 　三月，戊辰朔，诏：“宰臣、执政、侍从官各举可任台谏者。” 　辛未，以给事中范镗为龙图阁待制，知瀛州。 　甲戌，召权发遣卫州陈瓘为左正言，监袁州酒税邹浩为右正言，知洺州龚夬为殿中侍御史，韩忠彦、曾存荐之也。 　甲申，以中书舍人张商英为龙图阁待制、河北路转运使，兼提举河事。 　先是曾布论刘拯当逐，帝曰：“张商英与拯皆不可留，商英无一日不在章惇处。”布唯唯而退。后旬日，商英乃有是命，盖韩忠彦辈奉行上旨也。 　王赡留鄯州，纵所部剽掠，羌众携贰。森摩等结诸族帐谋反，赡击破之，悉捕斩城中羌，积级如山。初，赡又讽诸羌酋籍胜兵者皆涅其臂，无应者。沁罗结请归帅本路为倡，赡听之去，遂啸聚数千人围邈川，夏人十万众助之，城中危甚。苗履、姚雄帅所部兵来援，围始解。赡因弃青唐而还，实巴衮与其子希斯罗斯据之。群羌复合兵攻邈川，王厚亦不能支。朝论请并弃邈川，且谓隆赞乃玛尔戬之子，遂命为河西军节度使、知鄯州，赐姓名曰赵怀德。其弟巴尔丕勒鄂丹斡曰怀义，为廓州团练使、知湟州。加辖戬怀远节度使，而贬赡于昌化军、厚于贺州；胡宗回落职，知蕲州。赡至穰县，自缢死。 　辽弛朔州山林之禁。 　乙酉，以翰林学士承旨蔡京为端明殿学士兼龙图阁学士、知太原府。蔡卞言于帝曰；“兄不敢辞行，然论事累与时宰违戾，人但云为宰相所逐。”帝不答。 　翼日，曾布对，帝谓布曰：“蔡京、张商英、范镗皆已去，只有章惇、刘拯、王祖道未去。”布曰：“言者稍举职，则此辈亦何可安也！” 　己丑，以日当食，降德音于四京，减囚罪一等，流以下释之。 　庚寅，录赵普后。 　辛卯，以日当食，诏求直言。筠州推官雍丘崔匽?应诏上书曰：“方今政令烦苛，风俗险薄，未暇悉陈，而特以判左右之忠邪为本。臣出于草莱，不识朝廷之士；特怪左右之人有指元佑之臣为奸党者，必邪人也。夫毁誉者，朝廷之公议。故责授朱崖军司户司马光，左右以为奸，而天下皆曰忠；今宰相章惇，左右以为忠，而天下皆曰奸。此何理也？臣请略言奸人之迹：夫乘时抵巇以盗富贵，探微揣揣以固权宠，谓之奸可也；包苴满门，私谒踵路，阴交不逞，密结禁庭，谓之奸可也；以奇技淫巧荡上心，以倡优女色败君德，独操赏刑，自报恩怨，谓之奸可也；蔽遮主听，排逐正人，微言者坐以刺讥，直谏者陷以指斥，谓之奸可也。凡此数者，光有之乎，惇有之乎？夫有其实者名随之，无其实而与之名，其谁信之！《传》曰：“谓狐为狸，非特不知狐，又不知狸。光忠信直谅，闻于华夷，而谓之奸，是欺天下也，欺后世也。夫一人可欺也，朝廷可欺也，天下后世不可欺也。至如惇，狙诈凶险，天下士大夫呼曰‘惇贼’。贵极宰相，人所具瞻，以名呼之，又指为贼，岂非以其孤负主恩，玩窃国柄，忠臣痛愤，义士不服，故贱而名之，指其实而号之以贼邪！京师语曰：‘大惇、小惇，殃及子孙。’谓惇与中丞安惇也。小人譬之蝮蝎，其残忍根乎天性，随遇必发。天下无事，不过贼陷忠良，破碎善类；至缓急危疑之际，必有反复卖国之心，跋扈不臣之变。比年以来，谏官不论得失，御史不劾奸邪，门下不驳诏令，共持喑默，以为得计。顷邹浩以言事得罪，大臣拱而观之，同列又从而挤之。夫以股肱耳目，治乱安危所系，而一切若此，陛下虽有尧、舜之聪明，将谁使言之，谁使行之！夫日者，阳也，食之者，阴也。四月正阳之月，阳极盛、阴极衰之时，而阴干阳，故其变为大。惟陛下畏天威，听明命，大运乾纲，大明邪正，毋违经义，毋郁民心，则天意解矣。若夫伐鼓用币，素服彻乐，而无懿德善政之实，非所以应天也。”帝览而善之，以为相州教授。 　乙未，却永兴民王怀所献玉器。 　四月，丁酉朔，日有食之。 　戊戌，诏知太原府蔡京依前翰林学士承旨；给事中刘拯罢知濠州，以其论事观望也。 　是日，曾布入对，帝谕布曰：“皇太后疑蔡京不当出，欲且留修史。”布力陈“京、卞怀奸害政，党援布满中外，善类义不与之并立，此必有奸人造作言语，荧惑圣听。”帝曰：“无它，皇太后以《神宗史》经元佑毁坏，今更难于易人耳。” 　癸卯，辽主如炭山。 　甲辰，以门下侍郎韩忠彦为尚书右仆射兼中书侍郎，礼部尚书李清臣为门下侍郎，翰林学士蒋之奇同知枢密院事。 　丁未，以帝生日为天宁节。 　己酉，皇长子亶生。时帝甫登位，即生嫡长，欲异其礼，越三日，大赦，授亶山南东道节度使，封韩国公。 　癸丑，赏应诏上书可采者郑敦义、高士育、鹿敏求、何大正、吕彦祖，凡五人。 　丁巳，诏：“范纯仁等复官宫观，苏轼等徙内郡。” 　纯仁时在永州，遣中使赐以茶药，谕之曰：“皇帝在籓邸，太皇太后在宫中，知公先朝言事忠直，今虚相位以待，不知目疾如何？用何人医治？”纯仁顿首谢。徙居邓州，在道，拜观文殿大学士、中太一宫使。制词有云：“岂惟尊德尚齿，昭示宠优；庶几鲠论嘉谋，日闻忠告。”纯仁闻制，泣曰：“上果用我矣，死有馀责。”既又遣中使趣入觐。纯仁乞归养，帝不得已许之，每见辅臣，问纯仁安否，且曰：“范纯仁得一识面足矣！” 　轼自昌化移廉，徙永，更三赦，复提举玉局观，未几，卒于常州。轼与弟辙，师父洵为文，常自谓文章如行云流水，初无定质，虽嬉笑怒骂之辞，皆可书而诵之。自为举子至出入侍从。必以爱君为本，忠规谠论，挺挺大节，但为小人忌恶，不得久居朝廷。 　先是韩忠彦言：“哲宗即位，尝诏天下实封言事，献言者以千百计。章惇既相，乃置局编类，摘取语言近似者，指为谤讪，前日应诏者，大抵得罪。今陛下又诏中外直言朝政阙失，若复编类之，则敢言之士，必怀疑惧。臣愿急诏罢局，尽裒所编类文书，纳之禁中。”中书舍人曾肇亦言：“祖宗以来，臣僚所上章疏，未尝编写，盖缘人臣指切朝政，弹击臣下，皆是忘身为国，不顾后祸。朝廷若有施行，往往刊去姓名，只作臣僚上言，所以爱惜言事之人，不使招怨。若一一编录，传之无穷，万一其人子孙见之，必结深隙。祖宗以来，未尝编录，意恐在此。今编录既非祖宗故事，又有限定年月。且元丰八年四月已前上至国初，元佑九年四月十二日已后下至今日，章疏何为皆不编类，而独编此十年章疏，臣所未喻。欲乞指挥，将中书、枢密写人等并各放罢。”帝嘉纳之。癸亥，诏罢编类臣僚章疏局。翼日，吏部侍郎徐铎，取已编类成书者，悉行进入。 　御史中丞安惇，附会权奸，屡兴大狱，天下疾怨，为二惇、二蔡之谣。及召邹浩为谏官，惇言：“浩若复用，虑彰先帝之失。”帝曰：“立后，大事也。中丞不言而浩独敢言之，何为不可复用！”惇惧而退。陈瓘请曰：“陛下欲开正路，取浩既往之善；惇乃诖惑主听，规骋其私。若明示好恶，当自惇始。”乃出惇知润州。 　五月，丁卯朔，罢理官失出之罚。 　皇太后将复瑶华之位，会太学上舍生何大正上书言之，癸酉，遂降诏曰：“瑶华废后，累经大霈，其位号、礼数，令三省、枢密院详议以闻。”丙子，废后孟氏复为元佑皇后，刘氏为元符皇后。 　尚书右丞蔡卞，专托绍述之说，中伤善类，皆密疏建白，然后请帝亲札付外行之。章惇虽巨奸，然犹在其术中。惇轻率不思，而卞深阻寡言，论议之际，惇毅然主持，卞或噤不启齿。一时论者，以为惇迹易明，卞心难见。至是殿中侍御史龚夬言：“昔日丁谓当国，号为恣睢，然不过陷一冠准而已。及至章惇，而故老、元辅、侍从、台省之臣，凡天下之所谓贤者，一日之间，布满岭海，自有宋以来，未之闻也。蔡卞事上不忠，怀奸深阻，凡惇所为，皆卞发之。望采之至公，昭示谴黜。”未报，而台谏陈师锡、陈次升、陈瓘、任伯雨、张庭坚相继论列。乙酉，卞罢，知江宁府。比部员外郎董必，出知兴国军，知无为军舒亶，监潭州南岳庙，皆卞党也。 　辽汉人行宫都部署赵孝严卒。 　丙戌，辽主驻纳葛泺。 　己丑，追复文彦博、王珪、司马光、吕公着、吕大防、刘挚等三十三人官。 　辛卯，还司马光等致仕遗表恩。 　癸巳，河北、河东、陕西饥，诏帅臣计度振恤。 　乙未，辽以东京留守阿噜萨古为特里衮，以南院宣徽使萧常格为汉人行宫都部署。 　六月，丙申朔，辽遣使来吊祭。 　辛丑，辽以有司案牍书宋主嗣位为登宝位，夺宰相郑颛以下官，出颛知兴中府事，韩资让为崇义军节度使，御史中丞韩君义为广顺军节度使。 　乙巳，左正言陈瓘言：“龙图阁待制、知荆南邢恕，昨以北齐宣训语诬司马光，而光及范祖禹等贬窜，以文及甫私书证刘挚、梁焘、王岩叟皆有奸谋，而挚等家族几至覆灭。今朝廷矜恤之恩，遍及存殁，则是恕前日之所行，不为陛下之所信也。恕反覆诡诈，得罪先朝，公议不容久矣。今宠以华职，付以大籓，中外沸腾，不以为允。伏望原情定罪，以协公议。”丁未，诏恕以少府少监分司西京，均州居住。 　戊午，辽遣使决五京滞狱。 　己未，辽以辽兴军节度使梁援为枢密副使。 　辽主召参知政事耶律俨至内殿，访以政事。辽主晚年倦勤，用人不能自择，令各掷骰子，以采胜者官之。俨尝得胜采，辽主曰：“上相之征也。”迁知枢密院事。俨妻邢氏有美色，尝出入禁中，俨教之曰：“慎勿失上章。”由是权宠益固。 　秋，七月，丙寅朔，奉皇太后诏，罢同听政。 　庚午，辽主如沙岭。 　八月，乙未朔，以秘书少监邓洵武为国史院编修官，从蔡京之荐也。给事中龚原、叶涛驳奏洵武不宜滥厕史等，乃令中书舍人徐积书读行下。 　庚子，作景灵西宫，奉安神宗神御；建哲宗神御殿于其西。 　辛丑，出内库金帛二百万籴陕西军储。 　壬寅，葬哲宗钦文睿武昭孝皇帝于永泰陵。 　庚戌，诏以仁宗、神宗庙永世不祧。 　癸亥，祔哲宗神主于太庙。 　左正言陈瓘言：“山陵使章惇，奉使无状，以致哲宗灵轝陷泞不前，露宿于野。愿速罢惇职事，免其朝见，别与差遣，然后降出臣僚前后章疏，别议典刑。” 　辽西北诸部寇边，招讨使额特勒以兵击败之，是月，使来献捷。 　九月，甲子朔，诏修《哲宗实录》。 　尚书左仆射章惇五上表乞罢政事，诏答不允，惇径出居僧舍。帝谓辅臣曰：“朕待惇如此，体貌不为不至矣。惇乞越州，当与之。” 　初，台谏丰稷、陈师锡、陈瓘屡劾惇，有以定策时异议为言者。至是帝将罢惇，谓辅臣曰：“朕不用定策事贬惇，但以扈从灵驾不职罢之，馀事候有人论及，别议行遣。” 　丙寅，辽遣使来贺即位。 　丁卯，减两京、河阳、郑州囚罪一等，民缘山陵役者蠲其赋。 　己巳，幸龙德宫。 　辛未，章惇罢为特进、知越州，仍放辞谢。 　丁丑，诏修《神宗正史》。 　己卯，右司谏陈瓘言：“向宗良兄弟，依倚国恩，凭藉慈廕，夸有目前之荣盛，不念倚伏之可畏，所与游者，连及侍从，希宠之士，愿出其门。裴彦臣无甚干才，但能交通内外，漏泄机密，遂使物议籍籍。或者以为万几之事，黜陟差除，皇太后至今犹与也。”庚辰，御批：“瓘言虚诞不根，可送吏部与合入差遣。”三省请以瓘为郡，帝不可，乃添差监扬州粮料院。 　瓘初不知被责，复求翼日见上，合门不许。瓘即具以札子缴进，其一论景灵西宫，其二论章惇罢相制所称国是，其三、其四皆指陈蔡京罪恶。帝密遣使赐以黄金百两。 　先是御史中丞丰稷、殿中侍御史陈师锡言：“翰林学士承旨蔡京，资政殿学士、知江宁府蔡卞，兄弟同恶，迷国误朝。卞虽去位，尚窃峻职，玷名邦。京偃然在职，日夜交纳内侍、戚里，以觊大用。京好大喜功，锐于改作，若果大用，必变乱旧政，天下治乱自此分，祖宗基业自此堕矣。”辛巳，稷登对，又言：“陛下持万乘威权，何惮一蔡京不能去，无乃为圣母主张乎？当绍圣、元符间，章惇、蔡卞，窃弄威权，陷哲宗于有过之地，废元佑皇后于瑶华宫，京皆与有力焉。惇、卞之恶，赖陛下神断，投之外服；而京犹泰然在朝，有自得之色。忠臣寒心，良士痛骨，非自爱而忧之，盖为陛下忧，为宗庙忧，为天下贤人君子忧也。” 　癸未，辽主望祀木叶山。 　甲申，诏：“蔡卞落职，提举洞霄宫，太平州居住；知成都路昌衡，知郓州吕嘉问，并分司南京、光州居住。”坐尹京时附会惇、卞、杀戮无辜也。河北都转运使张商英，知瀛州范镗，并落职，商英知随州，镗知滁州，亦坐惇、卞党、故责。 　是日翰林学士曾肇上书皇帝及皇太后曰：“夫以皇太后定策之明，还政之速，着人耳目，可谓盛矣。今陈瓘以一言上及，遂至贬斥，虽非皇太后圣意，然四方万里之远，岂能家喻户晓！万有一人或谓皇太后有所不容，则盛德不为无累。臣愚计谓皇帝以瓘之所言狂率而逐之，皇太后以天地之量隐忍包容而留之，则天下之人，必曰皇帝恭事母仪，不容小臣妄议，其孝如彼；皇太后能含宏光大，虽有狂言，不以为罪，其仁如此。两谊俱得，岂不美哉！”丁亥，诏瓘改知无为军。 　时瓘已出国门，即于门外露章辞免曰：“臣昨所进札子，请正蔡京之罪，陛下若以臣言为是，则当如臣所请；若以臣言为非，则重加贬窜，乃得允当。所有知无为军敕，不敢祗受。”诏不许辞免。 　戊子，辽主驻藕丝淀。 　己丑，复均给职田。 　冬，十月，丙申，以蔡京为端明殿学士、知永兴军。 　初，章惇既罢知越州，陈瓘等以为责轻，复论“惇在绍圣中置看详元佑诉理局，凡于先朝言语不顺者，加以钉足、剥皮、斩颈、拔舌之刑，其惨刻如此。看详官如安惇、蹇序辰，受大臣风谕，傅致语言，指为谤讪。考之公论，宜正典刑。”于是二人并除名，放归田里，而贬章惇武昌军节度副使，潭州安置。 　丁酉，以尚书右仆射韩忠彦为左仆射兼门下侍郎。 　壬寅，以知枢密院事曾布为尚书右仆射兼中书侍郎。 　癸卯，五国诸部长贡于辽。 　辛亥，诏知荆南府杨畏提举洞霄宫。 　甲寅，辽以平州饥，复其租赋一年。 　乙卯，升端州为兴庆军节度。 　诏：“资政殿学士、知大名府林希，降端明殿学士，知杨州；龙图阁待制、知洪州叶祖洽，落职，依旧知洪州；龙图阁待制、知青州徐铎，落职，知湖州。”从中丞丰稷言也。 　戊午，改知南康军龚原知寿州。 　己未，诏禁曲学偏见、妄意改作以害国事者。 　辛酉，罢平准务。 　十一月，癸亥朔，改知永兴军蔡京知江宁府。 　左正言陈佑言：“林希为中书舍人，草吕大防责词，以司马光变法之初，指名老奸，略无忌惮。苏辙试贤良，而希言辙对策之时已有异志。至于文及甫造为刘挚甘心快意之事，亦希有以启之。而罪大责轻，人望不厌。伏望重行降黜，投之闲散，以申公宪。”乙丑，诏：“希落端明殿学士，依旧大中大夫、知扬州。” 　丙寅，辽以天德军民田世荣三世同居，诏言之，令一子三班院祗候。 　丁卯，诏修《六朝宝训》。 　时议以元佑、绍圣均有所失，欲以大公至正消释朋党，帝纳其言。庚午，诏改明年元曰建中靖国。 　初，曾布密陈绍述之说，帝不能决，以问给事徐积。积曰：“圣意得非欲两存乎？天下之事，有是与非，朝廷之人，有邪与正，若不考其实，姑务两存，未见其可也。” 　诏：“知江宁府蔡京落职，提举杭州洞霄宫。”从侍御史陈次升言也。 　京既贬，辅臣谓蔡卞责轻，于是并责卞为少府少监分司南京，依旧太平府居住。次升又言：“卞之为害，不在章惇下。惇既以散官安置潭州，而卞则止于近地分司，何名为谪！”壬申，诏：“卞降一官，依前分司，移池州居住。” 　丙子，辽主召医巫闾山僧志达，设坛于内殿。 　戊寅，以观文殿学士安焘知枢密院事。 　庚辰，尚书右丞黄履，罢为资政殿大学士、提举中太一宫。 　己丑，置《春秋》博士。 　辛卯，以礼部尚书范纯礼为尚书右丞。 　侍御史陈次升言：“右仆射曾布，顷居枢府，阿顺宰臣，进用匪人，大开边衅。近登宰辅，独擅国权，轻视同僚，威福由己。进拔亲故，罗列京局，以为耳目；任用门人，置之台谏，以为腹心；子弟招权，交通宾客，其门如市。伏望特正典刑，以谢天下。” 　十二月，甲午，以皇太后不豫，祷于宫观、祠庙、岳渎。 　戊戌，蔡京复龙图阁直学士，知定州。 　山廪粟，减价以济民。 　己亥，辽以知右伊勒希巴事萨嘉努为北面林牙。 　辛丑，虑囚。 　甲辰，诏修《国朝会要》。 　戊申，降德音于诸路，减囚罪一等，流以下释之。 　辛亥，辽主命燕国王延禧拟注大将军以下官。 　是岁，辽封高丽王颙为三韩国公。放进士康秉俭等八十七人。 　穆都哩降于女真。 　时阿苏犹在辽，辽使使来罢兵，未到。英格使乌凌阿实噜往佐和卓，戒之曰：“辽使来，但换我军衣服旗帜，与阿苏城中无辨，勿使辽使知之。辽使可以计却，勿听其言遽罢兵也。”辽使果来罢兵，英格使呼噜、穆沁二人与俱至阿苏城。和卓见辽使，诡谓此二人曰；“我部族自相攻击，干汝等何事？”乃援枪刺杀呼噜、穆沁之马。辽使惊骇，遽走，不敢回顾，径归。 　居数日，破其城，执迪舒保杀之。阿苏复诉于辽，辽遣奚节度使伊哩来，英格至拉林水见之，伊哩问阿苏城事，命英格曰：“凡攻城所获，存者复与之，不存者备偿。”且征马数百匹。英格与其下谋曰：“若偿阿苏，则诸部不复可号令任用也。”乃令和纳、图塔两水之民，阳为阻绝鹰路，复使鳖故德部节度使言于辽曰：“欲开鹰路，非生女直节度使不可。”辽不知其为英格谋也，信之，命英格讨绝鹰路者，而阿苏城事遂止。英格声言平鹰路，畋于图衮水。辽使使赏其功，英格令富嘉努以辽赐物给和纳、图塔之民，且修鹰路而还。